sensex
30 వేల పాయింట్ల సెస్సెక్స్‌కు పదేళ్లు
ముంబయి: పదేళ్లక్రితం 20వేల పాయింట్లస్థాయిలో ఉన్న సెన్సెక్స్‌ 30వేల పాయింట్లు చేరుకోవడానికి పదేళ్లకాలం పట్టిందనే చెప్పాలి. ఇటీవలి కాలంలో సెన్సెక్స్‌ కీలకమైన 30వేలపాయింట్లకు చేరువ అయినట్లే అయిమళ్లీ దిగజారిన సంగతి తెలిసిందే. పశ్చిమ ఆసియా, మధ్యతూర్పుదేశాల్లో ఉన్న అనిశ్చితి భౌగోళిక ఉత్కంఠలు మినహా ప్రపంచ దేశాల నుంచి పెద్దగా వ్యతిరేకతలు ఏమీ కనపడించలేదు. ందుకే సెన్సెక్స్‌ పరుగులు పెడుతుందన్న అంచనాలు ఎక్కువ వినిపించాయి.
అయితే చివరి పదివేల పాయింట్లను అధిగమించేందుకు దశాబ్దం పట్టినాముందు మాత్రం సెన్సెక్స్‌ పరుగులు తీసిందని నిపుణుల అంచనా. మొదటిసారిగా సెన్సెక్స్‌ ఫిబ్రవరి 2006లో పదివేల పాయింట్ల మార్క్‌ను దాటింది. ఆ తర్వాత 2008 కొత్త సంవత్సరం నాటికే అంటే రెండేళ్లలోపే మరో పదివేల పాయింట్లను అధిగమించింది. పదివేల పాయింట్లనుంచి 20 వేల పాయింట్లుకు చేరుకునేందుకు కేవలం రెండేళ్ల వ్యవధిలోనే సాధ్యం అయితే ఇపుడు మరో పదివేల పాయింట్లు రాబట్టేందుకు పదేళ్లకాలం పట్టింది. అంటే మందగమనంతో నడిచినట్లేనని భావించాలి. కేవలం 50శాతం రిటర్నులకోసం పదేళ్లకాలం ఎదురు చూడా ల్సి వచ్చిందంటే ఆర్థికవ్యవస్థలో మందగమనమే కారణమని భావించాలి. అంతర్జాతీయ ఆర్థిక మాంద్యం, లేమాన్‌ బ్రదర్స్‌ పతనం వంటివి 2008-2009 మధ్యకాలంలో మార్కెట్లను శాసించాయి. ఫలితంగా సెన్సెక్స్‌ తొమ్మిదివేల పాయింట్ల కనిష్టస్థాయికి చేరింది.
డౌజోన్స్‌కు 17 ఏళ్లుపట్టింది. అదే సమయంలో అమెరికా మార్కెట్ల సూచీ డౌజోన్స్‌ను పరిశీలిస్తే ఈ సూచి పూర్తి ర్యాలీలో ఉన్న సమయంలో తొలిసారి 1999లో పదివేల పాయింట్లను అందుకున్నది. 2017 ప్రారంభంలోనే 20వేల పాయింట్లను చేరు కున్నది. అంటే రెట్టింపుస్థాయిని చేరుకునేందుకు డౌజోన్స్‌కు 17ఏళ్లకాలం పట్టిందనే చెప్పాలి. సెన్సెక్స్‌ 20వేల పాయింట్ల దశలో ఉన్నకాలంలో ఎసిసి, భారత్‌ టెలీ, భెల్‌, సిప్లా, డా.రెడ్డీస్‌, గ్రాసిం, హెచ్‌డిఎఫ్‌సి, హెచ్‌డిఎఫ్‌సిబ్యాంకు, హీరోహోండా, హిందా ల్కో, హెచ్‌ఎఎల్‌, ఐసిఐసిఐబ్యాంకు, ఇన్ఫోసిస్‌, ఐటిసి, ఎల్‌అండ్‌టి, మారుతి ఎన్‌టి పిసి, ఒఎన్‌జిసి, రాన్‌బాక్సీరిలయన్స్‌, రిలయన్స్‌ఎనర్జీ, రిలయన్స్‌కమ్యూనిక్స్‌, సత్యం కంప్యూటర్స్‌, ఎస్‌బిఐ టాటామోటార్స్‌, టిసిఎస్‌ టాటాస్టీల్‌ విప్రో వంటివి సెన్సెక్స్‌లో కొనసాగాయి. అయితే ఇపుడు ఏసియన్‌పెయింట్స్‌, అదానిపోర్ట్సు, కోల్‌ ఇండియా, లూపిన్‌, మహీంద్ర అండ్‌ మహీంద్రా, సన్‌ఫార్మా, గెయిల్‌, యాక్సిస్‌బ్యాంకు అంటూ ఎనిమిది కొత్తస్టాక్స్‌ సెన్సెక్స్‌లో జతకాగా ఎసిసి గుజరాత్‌ అంబూజా, గ్రాసిమ్‌, రాన్‌బాక్సీ, రిలయన్స్‌ ఎనర్జీ, సత్యం రిలయన్స్‌ కమ్యూనికేషన్స్‌ హిందాల్కో షేర్లు సెన్సెక్స్‌జాబితాననుంచే వైదొలిగాయి. గడచిన పదేళ్లలో ప్రభుత్వరంగం నుంచి పనితీరు ఆశాజనకంగా ఉంది.
మూలధనం పెరగడంలో కాకుండా డివిడెండ్స్‌ రూపంలో ఇన్వెస్టర్ల కు మంచి రాబడులు అందించాయి. 2010లో ఐపిఒకి వచ్చినపుడు కోల్‌ ఇండియా అతి పెద్ద పబ్లిక్‌ ఆఫర్‌ గెయిల్‌ సూచీలోనికి ప్రటిష్టంగా ప్రవేశించింది. సిమెంట్‌ రంగానికి ఈసమయంలో డిమాండ్‌ భారీగా తగ్గింది. ఇదే సమయంలో సెన్సెక్స్‌నుంచి తొలగించిన స్టాక్స్‌లో అనిల్‌ధీరూభా§్‌ు అంబానీగ్రూప్‌ స్టాక్స్‌ ఉన్నాయి. రిలయన్స్‌ ఇన్‌ఫ్రాస్ట్రక్చర్‌, రిలయన్స్‌కమ్యూనికేషన్స్‌ వంటివాటికారణంగా ఇన్వెస్టర్లు ఇబ్బందులు పడ్డారన్న భావ నలు అప్పట్లో వెల్లువెత్తాయి. రికార్డుల్లో ఎనిమిదివేల కోట్ల లోటుచూపించిన సత్యం కంప్యూటర్స్‌ ఇదే జాబితాలోంచి వైదొలిగింది.
అదానిగ్రూప్‌ షేర్లు పలుకారణాలతో తిరిగి ప్రవేశించాయి. మహీంద్ర స్టాక్‌సెన్సెక్స్‌లోకి వచ్చింది. యాక్సిస్‌బ్యాంకు, మరోబ్యాంక్‌తో విలీన ప్రతిపాదనలు కొనసాగిస్తుండటంతో మరో కంపెనీ కూడా ప్రవేశించేందుకు రూట్‌ క్లియర్‌ అవుతోంది. పనితీరు మెరుగుపడలేకోతున్న స్టాక్స్‌ను తొలగించడం కూడా సెన్సెక్స్‌ ఈ స్థాయిని అందుకోవడానికి కారణంగా చెప్పవచ్చు. గతంలో పదివేల పాయింట్లను సెన్సెక్స్‌ రెండేళ్లలో అందుకుందంటే అందుకు చాలా కారణాలున్నాయి. ఇపుడు మరో పదివేల పాయింట్లు పెంచుకునేందుకు పదేళ్ల వ్యవధిపట్టిందంటే సెన్సెక్స్‌ మరిన్ని ఇబ్బందులను ఎదుర్కొనట్లు భావించాలి. అలాగే ఇన్వెస్టర్లు కూడా ఎన్నో సమస్యలు, సవాళ్లు ఎదుర్కొన్నట్లే భావించాలి. ఇన్వెస్టర్లు మార్కెట్లలో ఆచితూచి వ్యవహరిస్తుండటం వల్లనే సెన్సెక్స్‌ ఎదుగుదలకు మరింత వ్యవధి పడుతున్నదన్న భావన బ్రోకింగ్‌, ట్రేడింగ్‌, రేటింగ్‌ విశ్లేషణ సంస్థలు అంచనాలు వేస్తున్నాయి.